rejauldu/bengali-wikipedia huggingface dataset:
thumb|right|হংকংয়ের উপগ্রহ চিত্র; গোলাপী অংশগুলি পৌর এলাকা; সবুজ অংশগুলি উদ্ভিদাবৃত এলাকা হংকংয়ের ভূগোল বলতে হংকংয়ের অবস্থান, আয়তন, পরিবেশ, প্রতিবেশ সংক্রান্ত বিস্তারিত বিবরণকে বুঝানো হয়। হংকংয়ের ভূগোল আলোচনায় প্রাথমিকভাবে হংকংয়ের তিনটি অঞ্চলের ভূগোল নিয়ে আলোচনা করা হয়; এগুলো হলো: হংকং দ্বীপ, কওলুন উপদ্বীপ এবং নতুন অঞ্চল।  হংকংয়ের মোট আয়তন ১১০৮ বর্গকিলোমিটার। হংকংয়ের চতুর্পাশের জলভাগের আয়তন প্রায় ১৮৩০ বর্গকিলোমিটার। হংকংয়ের মূল মহাদেশীয় অংশটি দুইটি অঞ্চল নিয়ে গঠিত। একটি হল কাউলুন  নামের পৌর এলাকা। আরেকটি হল নতুন অঞ্চল নামের একটি বৃহৎ এলাকার  অংশবিশেষ, যে অংশটি ১৮৯৮ হংকংয়ের  অধীনে আসে। নতুন অঞ্চলের সাথে লানথাউ দ্বীপ বা থাই ইউয়ে দ্বীপটিকেও হংকংয়ের কাছে দিয়ে দেওয়া হয়; এটি হংকংয়ের অধীনস্থ বৃহত্তম দ্বীপ। কাওলুন অংশের তীরে ভিক্টোরিয়া পোতাশ্রয় নামের একটি সুরক্ষিত গভীর জলের পোতাশ্রয় আছে। কাউলুনের মুখোমুখি ও পোতাশ্রয়ের অপর তীরে, হংকং দ্বীপের উত্তর প্রান্তে হংকং নগরীটি অবস্থিত। হংকং নগরীতে বিশেষ প্রশাসনিক অঞ্চলের সরকারী কার্যালয়গুলি ও প্রধান বাণিজ্যিক এলাকাটি অবস্থিত, যার নাম "সেন্ট্রাল"।  হংকং বিশেষ প্রশাসনিক অঞ্চলটি আয়তনে ক্ষুদ্র হলেও এর ভূপ্রকৃতি বৈচিত্র্যময় ও রুক্ষ। অঞ্চলটি মূলত কিছু ভাঁজ পর্বতের সমন্বয়ে গঠিত। এখানে ২০টিরও বেশি পাহাড়ি চূড়া আছে যাদের উচ্চতা ৫০০ মিটারেরও বেশি। সবচেয়ে উঁচু পর্বতটির নাম থাই মাও শেন, যার  উচ্চতা ৯৫৭ মিটার।"Hong Kong" . The World Factbook. CIA. Retrieved 18 September 2009. রুক্ষ ভূমিরূপের কারণে সমতল ভূমি বিরল এবং ১৫ শতাংশেরও কম জমিতে মনুষ্য কর্মকাণ্ড করা সম্ভব হয়েছে। ১৯শ শতকের মধ্যভাগ থেকে সমুদ্র থেকে ভূমি পুনর্দখল প্রকল্প শুরু হয় এবং এটিই শহরের আয়তন বৃদ্ধির প্রধান উপায়। বিশেষত কাওলুন ও হংকং দ্বীপের উপকূলেই এই ভূমি পুনর্দখল প্রক্রিয়াটি সম্পন্ন করা হয় এবং এর ফলে এই দুইয়ের মধ্যকার দূরত্ব হ্রাস পাচ্ছে। হংকংয়ের উল্লেখযোগ্য নদী একটিই, যার নাম শাম ছুন। ছোট এই নদীটি চীনের কুয়াংতুং প্রদেশের সাথে হংকংয়ের সীমান্ত গঠন করেছে। বাকী সমস্ত জলধারা ক্ষীণ পাহাড়ি ঝর্ণাধারা ধরনের। ফলে হংকংয়ে সুপেয় পানির সরবরাহ যথেষ্ট নয়। শতকরা ৮০ ভাগ খাবার পানি কুয়াংতুং থেকে আসে।  হংকংয়ের জলবায়ু উপক্রান্তীয় ও মৌসুমী বায়ু দ্বারা প্রভাবিত। এখানকার শীতকালগুলি শীতল ও শুষ্ক এবং গ্রীষ্মকালগুলি গরম ও আর্দ্র। মে থেকে সেপ্টেম্বর মাস বর্ষাকাল।Hong Kong Survey & Mapping Office, Lands Department. Hong Kong Guide 2007 [map]. Notes on Hong Kong, p. 411. .   তথ্যসূত্র    বহিঃসংযোগ   Climate of Hong Kong  The Lands Department of the Government of Hong Kong  "Hong Kong in Figures 2006 Edition",  "Hong Kong Map"  Census and Statistics Department, HKSAR. February 2006.  বিষয়শ্রেণী:হংকংয়ের ভূগোল বিষয়শ্রেণী:চীনের ভূগোল বিষয়শ্রেণী:পূর্ব এশিয়ার ভূগোল
জোসেফ অ্যালেন বেকার (১০ এপ্রিল ১৮৫২ - ৩ জুলাই ১৯১৮)  একজন ব্রিটিশ উত্তর আমেরিকায় জন্মগ্রহণকারী ব্রিটিশ প্রকৌশলী ছিলেন, যিনি মিষ্টান্ন এবং বেকারি শিল্পের জন্য যন্ত্রপাতি এবং পরে পরিবহন ব্যবস্থায় বিশেষজ্ঞ ছিলেন, যিনি লন্ডনের একজন লিবারেল পার্টির রাজনীতিবিদও ছিলেন।   রাজনীতি  ডান|থাম্ব|200x200পিক্সেল| মেট্রোপলিটন এলাকায় ফিনসবারি ইস্ট, 1885 থেকে 1918 সাল পর্যন্ত ব্যবহৃত সীমানা দেখায়। বেকার ১৮৯৫ থেকে ১৯০৬ সাল পর্যন্ত প্রগতিশীল হিসাবে লন্ডন কাউন্টি কাউন্সিলে (এলসিসি) ফিন্সবারি ইস্টের প্রতিনিধিত্ব করেছিলেন। এলসিসিতে থাকাকালীন তিনি হাইওয়ে কমিটির চেয়ারম্যান হিসেবে দায়িত্ব পালন করেন। Who was Who, OUP 2007  ১৯০০ সালের সাধারণ নির্বাচনে বেকার লিবারেল পার্টির হয়ে ইস্ট ফিনসবারি নির্বাচনী এলাকায় প্রতিদ্বন্দ্বিতা করেছিলেন কিন্তু বর্তমান ইউনিয়নবাদী এমপি হেনরি চার্লস রিচার্ডসকে বাদ দিতে পারেননি।  রিচার্ডস ১৯০৫ সালে মারা যান যার ফলে একটি উপ-নির্বাচন ঘটে এবং বেকারকে আবার ডিভিশনের সাথে লড়াই করার জন্য নির্বাচিত করা হয়। তিনি ২৯ জুন ১৯০৫ তারিখে অনুষ্ঠিত উপনির্বাচনে ৭৬৮ ভোটের সংখ্যাগরিষ্ঠতা নিয়ে জয়ী হন। The Times, 30 June 1905 p12  তিনি তার মৃত্যুর আগ পর্যন্ত প্রতিটি পরবর্তী সাধারণ নির্বাচনে তার আসন ধরে রেখেছিলেন।   মৃত্যু  বেকার ১৯১৮ সালের ৩ জুলাই ভোরে ওয়েস্টমিনস্টার হাসপাতালে মারা যান, তার বয়স ৬৬ বছর, দুই দিন আগে হাউস অফ কমন্সে খিঁচুনি হওয়ার পরে। The Times, 4 July 1918 p3 তার স্থলাভিষিক্ত হন বেকার অ্যান্ড সন্সের চেয়ারম্যান হিসেবে তার বড় ছেলে অ্যালান আর বেকার।  তার মৃত্যু পূর্ব ফিন্সবারিতে একটি উপ-নির্বাচন ঘটায় যা লিবারেল পার্টির হয়ে জিতেছিল HEACotton, যিনি বেকারের মতো LCC-এর একজন প্রাক্তন প্রগতিশীল সদস্য ছিলেন যদিও তিনি সরকারি প্রার্থী হিসেবে নির্বাচনে দাঁড়ান। The Times, 17 July 1918 p6   তথ্যসূত্র   বিষয়শ্রেণী:প্রগতিশীল দল (লন্ডন) এর রাজনীতিবিদ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯১৮-এ মৃত্যু বিষয়শ্রেণী:১৮৫২-এ জন্ম বিষয়শ্রেণী:লন্ডন কাউন্টি কাউন্সিলের সদস্য
alt=Purple and gold Skirt designed by Barbara Karinska for the New York City Ballet's production of "Western Symphony".|থাম্ব|269x269px| "ওয়েস্টার্ন সিম্ফনি" এর নিউ ইয়র্ক সিটি ব্যালে প্রযোজনার জন্য বারবারা কারিনস্কা দ্বারা নকশা করা স্কার্ট ব্যালেরিনা স্কার্টকে সাধারণত জুলিয়েট স্কার্ট বা রোম্যান্স স্কার্ট বলা হয়। এটি একটি সম্পূর্ণ স্কার্ট হিসাবে সংজ্ঞায়িত করা যেতে পারে যা ব্যালে নর্তকদের দ্বারা পরিধান করা হয় এবং ফ্যাব্রিকের একাধিক স্তর দ্বারা গঠিত। ব্যালে নৃত্যশিল্পীরা স্কার্টের দীর্ঘ সংস্করণ পরেন, যখন ফ্যাশনের উদ্দেশ্যে ছোট স্কার্ট পরিধান করা হয়, যেমন ভালো নাচের জন্য একটি মিনি স্কার্ট, ককটেল সংস্করণ। প্রমাণ ব্যালেরিনা পোষাক একটি তারের সাথে ফ্যাব্রিক দিয়ে গঠিত, যাতে টিউলটি তাদের কোমরের চারপাশে দৃষ্টিগোচর হয়। জুলিয়েট শৈলীযুক্ত স্কার্টটি মুক্ত-প্রবাহিত এবং পারফর্মারের পায়ে জোর দেওয়ার জন্য তাদের পায়ের বেশিরভাগ অংশকে ঢেকে রাখে।   ব্যালেরিনা স্কার্ট সাধারণত টিউল ফ্যাব্রিকের পাঁচ থেকে বারোটি স্তর দিয়ে তৈরি। একটি ব্যালেরিনা স্কার্টকে মেয়েলি এবং মার্জিত হিসাবে চিত্রিত করা হয়, সেইসাথে শাস্ত্রীয় ব্যালে পারফরম্যান্সের জন্য ঐতিহ্যবাহী পোশাকের সাথে যুক্ত।  পারফর্ম করার সময় ব্যালেরিনা স্কার্টের বিভিন্ন ধরনের ব্যবহার করা হয়। এর মধ্যে রয়েছে: রোমান্টিক, ক্লাসিক, প্যানকেক, ব্যালানচাইন এবং প্ল্যাটার স্কার্ট। থাম্ব|270x270px| লেস সিলফাইডসের দৃশ্য   ইতিহাস    আরো দেখুন    টুটু   তথ্যসূত্র   বিষয়শ্রেণী:স্কার্ট বিষয়শ্রেণী:নাচের পোশাক
thumb|right|পানদান কেক পান্ডান কেক বা পানদান কেক হল একটি হালকা, নরম, তুলতুলে, সবুজ রঙের কেক। স্বাদের জন্য এই কেকে প্যান্ডানাস অ্যামেরিলিফোলিয়াস বা পান্ডান পাতার রস মেশানো হয় যার জন্য এই কেকের এইরূপ নামকরন হয়েছে। এই কেকটি পান্ডান শিফন নামেও পরিচিত। এই কেকটির উদ্ভব মূলত ইন্দোনেশিয়া দেশে। এছাড়াও মালয়েশিয়া, সিঙ্গাপুর, ভিয়েতনাম, কম্বোডিয়া, লাওস, থাইল্যান্ড, শ্রীলঙ্কা, হংকং, চীন এবং নেদারল্যান্ডে বসবাসকারী ইন্দোনেশীয় সম্প্রদায়ের লোকেদের মধ্যে এই কেকটি বেশ জনপ্রিয়।  ফিলিপাইন রন্ধনশৈলীর বুকো পান্ডান কেকের সাথে এর সাদৃশ্য আছে, তবে পানদান কেকে নারকেল ব্যবহার করা হয় না। পরিবর্তে এই কেকের ব্যাটারে পান্ডান পাতার নির্যাস মেশানো হয়।   উপকরণ  অন্যান্য সাধারণ কেকের মতোই পানদান কেক তৈরির মূল উপাদানগুলির মধ্যে রয়েছে ময়দা, ডিম, মাখন বা মার্জারিন এবং চিনি। এই কেকের স্বতন্ত্র বৈশিষ্ট্য হল এই যে, উপাদান হিসাবে এই কেকে পান্ডান পাতার রস বা নির্যাস ব্যবহার করা হয় যার ফলে কেকটি বেক হওয়ার পর তার স্বতন্ত্র সবুজ রঙ ধারণ করে। পান্ডান পাতার রস মিশ্রিত থাকার কারণে কেকগুলি ক্লোরোফিলের ন্যায় হালকা সবুজ বর্ণের হয়। বর্তমানে এই কেকে আরও গাঢ় সবুজ রঙ করার জন্য কখনও কখনও এতে সবুজ খাদ্য রঙ মেশানো হয়। বর্তমানে প্রস্তুত পানদান কেকগুলি সবসময় পাতার রস দিয়ে তৈরি করা হয় না, পরিবর্তে শুধুমাত্র সবুজ খাদ্য রঙের প্রয়োগ করেই তৈরি করা হয়। থাম্ব| পান্ডান পাতা, এই পাতা থেকে অর্জিত সবুজ রস পান্ডান কেকের রঙ এবং স্বাদ আনতে ব্যবহৃত হয়। ইন্দোনেশিয়া, নেদারল্যান্ডস এবং সিঙ্গাপুরে আঞ্চলিকভাবে তৈরি পানদান কেকগুলি সাধারণত হালকা, তুলতুলে এবং নরম হয়। এই কেকের অন্যান্য যে প্রকারগুলি বাজারে প্রচলিত তা আসলে অন্যান্য ভিন্নপ্রকার কেকের রন্ধনশৈলী থেকে উদ্ভূত হয়েছে। তাদের মধ্যে শুধুমাত্র সবুজ পানদান পাতার স্বাদের নির্যাস থাকেনা। তাই তাদের সাথে পানদান কেকের গঠনের বাহ্যিক মিল থাকলেও স্বাদের রকমফের আছে।   ইতিহাস এবং উৎস  ইন্দোনেশিয়া পূর্বে একটি ডাচ উপনিবেশ ছিল। ইউরোপীয় উপনিবেশবাদীদের হাত ধরে সেখানে রুটি, কেক এবং প্যাস্ট্রি ইত্যাদি খাবারের প্রচলন হয়। দক্ষিণ-পূর্ব এশীয় রন্ধনশৈলীতে এই কেকে একটি মনোরম সুবাস যুক্ত করতে পান্ডান পাতা ব্যবহার করা শুরু হয়। এছাড়াও সুগন্ধি নারকেল, চাল, মিষ্টি এবং পানীয় ইত্যাদি বিভিন্ন খাবারে পান্ডান পাতা যোগ করা শুরু হয়। এইভাবেই ইন্দোনেশিয়ার আঞ্চলিক উৎপাদিত খাদ্য উপাদানের সাথে ইউরোপীয় কেকের রন্ধনশৈলীর সংমিশ্রনের ফলে পানদান কেক ও অন্যান্য বহু নতুন খাবার সৃষ্টি হয়েছে।   তথ্যসূত্র   বিষয়শ্রেণী:ইন্দোনেশীয় রন্ধনশৈলী বিষয়শ্রেণী:কেক বিষয়শ্রেণী:ইন্দোনেশীয় রুটি বিষয়শ্রেণী:সিঙ্গাপুরীয় রন্ধনশৈলী
থাম্ব|অস্ট্রিয়া সমাজবাদী পার্টির দলের লোগো সমাজবাদী বাম দল (Sozialistische LinksPartei) অস্ট্রিয়ার একটি সমাজতান্ত্রিক রাজনৈতিক দল। এই দলটি ২০০০ সালে প্রতিষ্ঠিত হয়।  দলটির নেতা হলেন সোংজা গ্রুশ।Sozialistische LinksPartei: Protest vor dem Baumax Höchstädtplatz , meinbezirk.at, 2 September 2015. দলটি Vorwärts নামক পত্রিকা প্রকাশ করে থাকে।  ২০০২ সালের সংসদীয় নির্বাচনে দলটি ৩ ৯০৬ ভোট পেয়েছিল (০.০৮%)। কিন্তু দলটি সংসদে কোন আসনে জয় লাভ করতে সক্ষম হয় নাই।  তথ্যসূত্র    বহিঃসংযোগ   সমাজবাদী বাম দল (অস্ট্রিয়ার ওয়েবসাইট  বিষয়শ্রেণী:অস্ট্রিয়ার রাজনৈতিক দল বিষয়শ্রেণী:অসম্পূর্ণ বিষয়শ্রেণী:ইউরোপের বর্ণবাদ বিরোধী সংগঠন
গরইয়া বা গহাইল পূজা ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।   পালনরীতি  কার্তিক মাসের প্রতিপদ তিথিতে গরইয়া উৎসব পালিত হয়ে থাকে। গৃহকর্তা সকাল থেকে উপোস করে দুপুরবেলায় স্নান করে ভেজা কাপড়ে গোয়ালে বসে পূজা করেন। কিছু নীলাভ শালুক ফুল চিটে মাটির দ্বারা সদ্যনির্মিত গোলাকার পিঁড়িতে গুঁজে ও খুঁটিতে পুঁতে রাখা হয়। পূজার উপকরণ হিসেবে ধূপ, সিঁদুর, আতপ চাল, গাওয়া ঘি এবং পিঠে ব্যবহৃত হয়। গরুর গোয়ালে লাল মোরগ এবং মোষের গোয়ালে কালো মুরগি বলি দেওয়া হয়। প্রতিটি গরু ও মোষের শিঙে তেল ও সিঁদুর মাখিয়ে মাথায় ধান শিষের তৈরী মোড় পরানো হয়। এরপর গৃহকর্ত্রী নববস্ত্র পরে উলুধ্বনি দিয়ে গাভি পূজা করেন, যাকে গরু চুমা বলা হয়ে থাকে। সন্ধ্যার সময় চালের গুঁড়ো পানিয়া নামক লতার রসের সাথে মিশিয়ে উঠোনে ছিটিয়ে দেওয়া হয়। উৎসবের এই অংশকে চোখ পুরা বলা হয়ে থাকে।নব কিশোর সরকার: লোকায়ত মানভূম, পুরুলিয়ার কৃষি ভিত্তিক লোক উৎসব, প্রকাশক- বঙ্কিম চক্রবর্তী, ISBN 987-81-926153-1-8   তথ্যসূত্র   বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পুরুলিয়া জেলার উৎসব
মিজানুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৯-০২-২০১২   জন্ম ও শিক্ষাজীবন  মিজানুর রহমানের জন্ম  ব্রাহ্মণবাড়িয়া জেলার  নবীনগর উপজেলার রতনপুর ইউনিয়নের বাউচাইল গ্রামে। তার বাবার নাম মো. আবদুল খালেক খান এবং মায়ের নাম মাহফুজা খানম। তার স্ত্রীর নাম নূরজাহান খানম। তার দুই ছেলে, তিন মেয়ে।    কর্মজীবন  পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ কোম্পানিতে চাকরি করতেন মিজানুর রহমান। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধকালে চট্টগ্রামের হাটহাজারী এলাকায় যুদ্ধ করেন। পরে ৩ নম্বর সেক্টর এস ফোর্সের অধীনে যুদ্ধে অংশ নেন।   মুক্তিযুদ্ধে ভূমিকা  ১৯৭১ সালের ডিসেম্বর মাসের প্রথম সপ্তাহে ঢাকা-চট্টগ্রাম-সিলেটের মধ্যে রেল যোগাযোগের জন্য আখাউড়া ছিল গুরুত্বপূর্ণ এক স্টেশন। আখাউড়ার কাছেই ভারতের গুরুত্বপূণ সীমান্তবর্তী শহর আগরতলা। এছাড়া এ সময়ে আখাউড়ায় ছিল পাকিস্তান সেনাবাহিনীর শক্তিশালী এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে আখাউড়া দখলের জন্য মিত্রবাহিনী ও মুক্তিবাহিনী সেখানে সমাবেত হয়। যৌথ বাহিনীর পরিকল্পনা ছিল মুক্তিবাহিনীর এস ফোর্স ও মিত্রবাহিনীর মাউন্টেন ডিভিশন তাদের সর্বশক্তি নিয়োগ করে স্বল্প সময়ের মধ্যে আখাউড়া দখলের। মুক্তিবাহিনীর এস ফোর্স ও ৩ নম্বর সেক্টরের মুক্তিযোদ্ধারা উত্তর দিক থেকে আখাউড়ার দিকে অগ্রসর হন। এস ফোর্সের বি (ব্রাভো) কোম্পানির একটি প্লাটুনের নেতৃত্বে ছিলেন মিজানুর রহমান। মুক্তিযোদ্ধারা ১ ডিসেম্বর আখাউড়ার কাছে সমবেত হওয়া মাত্র পাকিস্তান সেনাবাহিনী তাদের ওপর প্রচণ্ড গোলাবর্ষণ শুরু করে; বিমান হামলাও চালায়। এতে মুক্তিযোদ্ধারা দমে যাননি। মুক্তিযোদ্ধারা ছিলেন কয়েকটি দলে বিভক্ত। তারা অবস্থান নিচ্ছিলেন পাকিস্তান সেনাবাহিনীর প্রতিরক্ষা অবস্থানের কাছে। একটি দলে ছিলেন মিজানুর রহমান। তিনি একটি উপদলের দলনেতা ছিলেন। সে সময়ে পাকিস্তান সেনাবাহিনী আক্রমণ করল। শুরু হয় তুমুল যুদ্ধ। রক্তক্ষয়ী সম্মুখযুদ্ধে তার চোখের সামনে হতাহত হলেন কয়েকজন সহযোদ্ধা। একটানা কয়েক দিন চলা যুদ্ধে শেষ পর্যন্ত মুক্তিযোদ্ধারা জয়ী হলেন। ৩ ডিসেম্বর সকাল থেকে মিজানুর রহমানেরা পাল্টা অভিযান শুরু করেন এবং রক্তক্ষয়ী যুদ্ধের পর আখাউড়ার বিরাট এলাকা দখল করতে সক্ষম হন। আখাউড়ায় ৫ ডিসেম্বর সকাল পর্যন্ত যুদ্ধ হয়। এরপর গোটা আখাউড়া এলাকা মুক্তিবাহিনী ও মিত্রবাহিনীর নিয়ন্ত্রণে আসে।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৪৩-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আঞ্জাল পেট্টি ৫২০ () হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র। টি. এন. বলুর পরিচালনায় এবং এন. বসুদেব মেননের প্রযোজনায় চলচ্চিত্রটিতে শিবাজি গণেশন এবং বি. সরোজা দেবী অভিনয় করেছিলেন। চলচ্চিত্রটির সঙ্গীত পরিচালনার দায়িত্বে ছিলেন আর. গোবর্ধণম।   অভিনয়ে   শিবাজি গণেশন - প্রভু  বি. সরোজা দেবী - শারদা  মেজর সুন্দররাজন - শিবচিদাম্বরম  নাগেশ - চন্দ্রু/স্টিফেন  মনোরমা - স্টেলা  সঙ্গীত  গানগুলোর সুরকার ছিলেন আর. গোবর্ধণম।  নং  গান  কণ্ঠশিল্পী  গীতি ১  "মাঞ্জাল মুগামাড়িয়ো সানদানা সিলায়ে" টি এম সুন্দররাজন, পি সুশীলা  কন্নদাসন ২  "পাদু পাদিনারু"  টি এম সুন্দররাজন, এল আর ঈশ্বরী ৩  "তিরুমাগাল এন ভিটাই"  পি সুশীলা বালি ৪  "আদি মানিদান"  এল আর ঈশ্বরী  গ্রহণ  চলচ্চিত্রটি মোটামুটি দর্শকপ্রিয় ছিলো।  তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:১৯৬৯-এর চলচ্চিত্র বিষয়শ্রেণী:১৯৬০-এর দশকের তামিল ভাষার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র
ব্রিজেট চেরি ওবিই, এফএসএ (জন্ম ১৭ মে ১৯৪১) হলেন একজন ব্রিটিশ স্থাপত্য ইতিহাসবিদ, যিনি ১৯৭১ থেকে ২০০২ পর্যন্ত পেভসনার আর্কিটেকচারাল গাইডের ধারাবাহিক সম্পাদক ছিলেন এবং ধারাবাহিকের বেশ কয়েকটি ভলিউমের লেখক বা সহ-লেখক। CHERRY, Bridget Katherine, Who's Who 2015, A & C Black, 2015; online edn, Oxford University Press, 2014    তথ্যসূত্র   বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ব্রিটিশ নারী ইতিহাসবিদ বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:ব্রিটিশ স্থাপত্য ইতিহাসবিদ
লেনার্ট কার্ল (, ; জন্ম: ২২ ফেব্রুয়ারি ২০০৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০২৩ সালে, কার্ল জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছেন।  প্রারম্ভিক জীবন লেনার্ট কার্ল ২০০৮ সালের ২২শে ফেব্রুয়ারি তারিখে জার্মানির ফ্রামার্সবাখে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কার্ল জার্মানি অনূর্ধ্ব-১৫, জার্মানি অনূর্ধ্ব-১৬ এবং জার্মানি অনূর্ধ্ব-১৭ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২৩ সালের ৪ঠা মে তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3966463  তথ্যসূত্র  বহিঃসংযোগ               বিষয়শ্রেণী:২০০৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
thumb|গরিষীম পর্বত ও কিরিয়াত লুজার দিকে নির্দেশিত ত্রিভাষিক সড়ক চিহ্ন (শমরোনীম – ইব্রীয় ভাষায় শমরীয়)। thumb|নাবুলুসের পুরনো শহর এবং পটভূমিতে গরিষীম পর্বত। গরিষীম পর্বত (শমরীয় ইব্রীয়: ࠄࠟࠓࠬࠂࠟࠓࠩࠆࠝࠉࠌ; ;  বা ) ফিলিস্তিনের নাবুলুস শহর এবং ধর্মপুস্তকীয় শিখিম শহরের কাছে অবস্থিত দুটি পর্বতের মধ্যে একটি। এটি সেই উপত্যকার দক্ষিণ দিক তৈরি করে যেখানে নাবলুস অবস্থিত, উত্তরের দিকটি এবল পর্বত দ্বারা গঠিত। পর্বতটি পশ্চিম তীরের সর্বোচ্চ শৃঙ্গগুলির অন্যতম এবং সমুদ্রপৃষ্ঠ থেকে  উপরে উঠে গেছে, যা এবল পর্বত থেকে  নিচু। পর্বতটি উত্তর দিকে বিশেষভাবে খাড়া, উপরে বিক্ষিপ্ত ঝোপঝাড়ে আবৃত এবং নিচে একটি উচ্চ উৎপাদনশীল মিষ্টি জলের ঝর্ণা রয়েছে। ইব্রীয় ধর্মপুস্তকে এই পর্বতটিকে সেই স্থান হিসেবে উল্লেখ করা হয়েছে যেখানে, যাত্রার পর প্রতিশ্রুত ভূমিতে প্রথম প্রবেশ করার পর, ইস্রায়েলীয়রা আশীর্বাদের অনুষ্ঠান করেছিল, যেমনটি মোশি তাদের নির্দেশ দিয়েছিলেন।  শমরীয় ঐতিহ্য অনুসারে, এটি বিশ্বের সবচেয়ে প্রাচীন এবং সবচেয়ে কেন্দ্রীয় পর্বত, যা মহাপ্লাবনের উপরে মাথা তুলে দাঁড়িয়েছিল এবং নোহের অবতরণের জন্য প্রথম ভূমি সরবরাহ করেছিল।Anderson, Robert T., "Mount Gerizim: Navel of the World", Biblical Archaeologist Vol. 43, No. 4 (Autumn 1980), pp 217-218 শমরীয়রা বিশ্বাস করে যে, গরিষীম পর্বত হল সেই স্থান যেখানে অব্রাহাম তাঁর পুত্র ইস্‌‌হাককে প্রায় উৎসর্গ করতে যাচ্ছিলেন। অন্যদিকে, ইহুদিরা মোরিয়া পর্বতকে সেই প্রায়-বলিদানের স্থান বলে মনে করে। শমরীয়রা যিরূশালেমস্থ মন্দির পর্বতের পরিবর্তে গরিষীম পর্বতকে ঈশ্বরের পবিত্র মন্দিরের জন্য নির্বাচিত স্থান বলে মনে করে। খ্রীষ্টপূর্ব ৫ম শতাব্দী থেকে খ্রীষ্টপূর্ব ২য় শতাব্দীতে ধ্বংসের আগ পর্যন্ত গরিষীম পর্বতে একটি শমরীয় মন্দির অবস্থিত ছিল। গরিষীম পর্বতটি শমরীয়ধর্মের কেন্দ্র হিসেবে বিদ্যমান রয়েছে এবং শমরীয়রা বছরে তিনবার এটিতে আরোহণ করে: নিস্তারপর্ব, সাত সপ্তাহের উৎসব এবং কুটীরোৎসব।  শমরীয় গ্রাম কিরিয়াত লুজা এবং একটি অবৈধ ইসরায়েলি বসতি হার ব্রাখা গরিষীমের শৈলশিরার উপর অবস্থিত। ১৯৮৭ সালের প্রথম ইন্তিফাদার সময় অনেক শমরীয় পরিবার সহিংসতা এড়াতে নাবলুস থেকে গরিষীম পর্বতে স্থানান্তরিত হয়েছিল। বর্তমানে অবশিষ্ট শমরীয়দের প্রায় অর্ধেক গরিষীমের কাছে বাস করে, বেশিরভাগই কিরিয়াত লুজা গ্রামে।   তথ্যসূত্র
নাঈমা সুলতানা বাংলাদেশের ইসলামী ঐক্যজোটের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  নাঈমা সুলতানা অষ্টম জাতীয় সংসদের মহিলা আসন ৪৪ থেকে ইসলামী ঐক্যজোট মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইসলামী ঐক্যজোটের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
নাজমুল হক প্রধান (১৬ জানুয়ারি, ১৯৫৭) বাংলাদেশের পঞ্চগড়-১ আসনের  সংসদ সদস্য। তিনি ২০১৪ সালে জাতীয় সমাজতান্ত্রিক দল থেকে সংসদ সদস্য হিসেবে নির্বাচিত হয়েছেন।   জন্ম ও শিক্ষাজীবন নাজমুল হক প্রধানের পৈত্রিক বাড়ি পঞ্চগড় জেলায়। তিনি স্নাতকোত্তর পাশ করেছেন।  কর্মজীবন ব্যবসায়ী নাজমুল হক প্রধান রাজনীতিতে সক্রিয় এবং প্রথমবারের মতো সংসদ সদস্য নির্বাচিত হয়েছেন।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:পঞ্চগড় জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের রাজনীতিবিদ
বাংলাদেশ বিজ্ঞান ও প্রযুক্তি ইনস্টিটিউট বাংলাদেশের একটি প্রকৌশল শিক্ষাপ্রতিষ্ঠান। এটি বিশ্ববিদ্যালয় পর্যায়ের একটি প্রতিষ্ঠান, যা ঢাকা জেলায় অবস্থিত। প্রতিষ্ঠানটি বাংলাদেশের জাতীয় বিশ্ববিদ্যালয়ের অধিভুক্ত। এই ইনস্টিটিউটটি বিএসসি প্রকৌশল কোর্সের পাশাপাশি ডিপ্লোমা কোর্সও প্রদান করে থাকে ।   ইতিহাস  ১৯৯৯ সালে ঢাকার কাকরাইলে প্রকৌঃ এস কে বনিক কর্তৃক প্রতিষ্ঠানটি প্রতিষ্ঠা করা হয়। এই প্রতিষ্ঠানটি একটি পরিচালনা কমিটি দ্বারা নিয়ন্ত্রিত হয়। কমিটিতে একজন অধ্যক্ষ থাকেন, যিনি বিজ্ঞান ও প্রকৌশল অনুষদের প্রধান, ব্যবসায় শিক্ষা অনুষদের প্রধান। কমিটি জাতীয় বিশ্ববিদ্যালয়ের বিধি ও বিধানগুলির মধ্যে থেকে প্রতিষ্ঠানটি পরিচালনা করে থাকে।    জাতীয় বিশ্ববিদ্যালয়ের অধীনে প্রোগ্রাম এবং কোর্স  কম্পিউটার বিজ্ঞান ও প্রকৌশল (সিএসই) এ  এম.এস.সি ব্যবসায় প্রশাসনে মাস্টার্স (এমবিএ) কম্পিউটার বিজ্ঞান ও প্রকৌশল (সিএসই) এ বি.এসসি (অনার্স) ইলেক্ট্রনিক্স ও যোগাযোগ প্রকৌশল (ইসিই) এ বি.এসসি (অনার্স) ব্যবসায় প্রশাসনে স্নাতক (বিবিএ)   বাংলাদেশ কারিগরি শিক্ষা বোর্ডের অধীনে অন্যান্য কোর্স   কম্পিউটার প্রযুক্তিতে ডিপ্লোমা  বৈদ্যুতিক প্রযুক্তিতে ডিপ্লোমা ইলেকট্রনিক্স প্রযুক্তিতে  ডিপ্লোমা এইচএসসি ব্যবসায় ব্যবস্থাপনা (বিএম)   হোস্টেল  বর্তমানে এই ইনস্টিটিউটে মেয়েদের জন্য একটি পৃথক হোস্টেল রয়েছে।   তথ্যসূত্র   বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
ডান|থাম্ব|ওহোস দেল সালাদো পর্বত ওহোস দেল সালাদো () দক্ষিণ আমেরিকার দক্ষিণ-পশ্চিমভাগে, পূর্ব চিলিতে অবস্থিত একটি বিশালাকার আগ্নেয়গিরি। এটি আতাকামা মরুভূমির পূর্বে আন্দেস পর্বতমালাতে চিলি ও আর্জেন্টিনার সীমান্তের কাছে অবস্থিত। এর উচ্চতা ৬,৮৯৩ মিটার। এটি আকোনকাগুয়া পর্বতের পরেই দক্ষিণ আমেরিকার দ্বিতীয় সর্বোচ্চ পর্বত এবং বিশ্বের সবচেয়ে উঁচু সক্রিয় আগ্নেয়গিরি। যদিও অতীতে এই পর্বতে কোন বড় ধরনের অগ্ন্যুৎপাত ঘটেনি, এর শীর্ষে আগ্নেয় ফাটলগুলি থেকে নিয়ত ধোঁয়া নির্গত হচ্ছে। পর্বতটির জ্বালামুখে ১০০ মিটার ব্যাসের একটি হ্রদ আছে, যা সম্ভবত বিশ্বের সবচেয়ে বেশি উঁচুতে অবস্থিত হ্রদ।   তথ্যসূত্র   বিষয়শ্রেণী:চিলির পর্বত বিষয়শ্রেণী:আর্জেন্টিনার পর্বত বিষয়শ্রেণী:সক্রিয় আগ্নেয়গিরি বিষয়শ্রেণী:আতাকামা মরুভূমি
শৌনক ঋষি দাস (IAST: Śaunaka Ṛṣi Dāsa; জন্ম 18 ফেব্রুয়ারি ১৯৬১ টিমোথি কিয়ারনান হিসাবে) হলেন অক্সফোর্ড সেন্টার ফর হিন্দু স্টাডিজ (OCHS) এর পরিচালক, যে পদটিতে ১৯৯৭ সালে কেন্দ্রের প্রতিষ্ঠার পর থেকে অধিষ্ঠিত ছিলেন।  তিনি একজন প্রভাষক,  সম্প্রচারক, এবং অক্সফোর্ড বিশ্ববিদ্যালয়ের প্রথম হিন্দু চ্যাপলেন।  তিনি দ্য কমিশন অন রিলিজিয়ন অ্যান্ড বিলিফ ইন ব্রিটিশ পাবলিক লাইফের একজন সদস্য, ২০১৩ সালে উলফ ইনস্টিটিউট, কেমব্রিজ দ্বারা আহবান করা হয়েছিল।Commission on Religion and Belief in British Public Life, National Consultation, Cambridge, June 2014 ২০১৩ সালে ভারত সরকার তাকে অরোভিল ফাউন্ডেশনের আন্তর্জাতিক উপদেষ্টা পরিষদে বসার জন্য নিযুক্ত করে।News & Notes, a weekly bulletin for the residents of Auroville, No. 521, 2 November 2013 ঋষি দাসের ২৭ বছর বয়সী স্ত্রী ২০১৩ সালের ডিসেম্বরে মারা যান।  অক্সফোর্ড  অক্সফোর্ড সেন্টার ফর হিন্দু স্টাডিজের পরিচালক হিসেবে তিনি ওসিএইচএস-এর দৃষ্টিভঙ্গি এবং নীতি বজায় রাখেন এবং কেন্দ্রের অব্যাহত বৃদ্ধি ও উন্নয়নকে সকল ক্ষেত্রে উৎসাহিত করেন। এই ভূমিকায় তিনি 2006 সালে অক্সফোর্ড ইউনিভার্সিটি কর্তৃক OCHS-এর আনুষ্ঠানিক স্বীকৃতির তত্ত্বাবধান করেন,http://www.ox.ac.uk/media/news_stories2006/060626.html এবং অক্সফোর্ড ইউনিভার্সিটি প্রেস, জার্নাল অফ হিন্দু স্টাডিজ এবং রাউটলেজ হিন্দু স্টাডিজ সিরিজের সাথে কেন্দ্রের প্রকাশনা অংশীদারিত্ব গড়ে তোলেন। তিনি মার্কিন যুক্তরাষ্ট্র, ইউরোপ, ভারত এবং চীনের ওসিএইচএস এবং বিশ্ববিদ্যালয়গুলির মধ্যে আনুষ্ঠানিক সম্পর্ক স্থাপনের জন্যও দায়ী।OCHS, Brochure, 2008, Oxford অক্সফোর্ড বিশ্ববিদ্যালয়ের ৮০০ বছরের ইতিহাসে তিনিই প্রথম হিন্দু চ্যাপ্লেন। ইসকন শৌনকা ঋষি দাস 1993 থেকে 2006 পর্যন্ত ইসকন কমিউনিকেশন জার্নালের প্রধান সম্পাদক ছিলেন এবং 1991-2003 সাল পর্যন্ত ইসকন কমিউনিকেশনস ইউরোপের চেয়ারম্যান ছিলেন । তিনি ১৯৯৬-২০১০ সাল পর্যন্ত ইসকনের শিক্ষাগত উন্নয়ন মন্ত্রনালয়ের একজন নির্বাহী সদস্য হিসেবে দায়িত্ব পালন করেন, ইসকন স্টাডিজ ইনস্টিটিউটের প্রতিষ্ঠাতা সদস্য, বেলজিয়ামের ভক্তিবেদান্ত কলেজের একজন ট্রাস্টি এবং সম্পাদক - ইন। -ইসকন স্টাডিজ জার্নালের প্রধান ।   বহিঃসংযোগ    The Oxford Centre for Hindu Studies  Jesus Through Hindu Eyes, BBC Radio 4, 2002  Hinduism and Modernity, Guardian newspaper, 2006  Our Declining Trust is a Greater Evil than Terrorism, Independent newspaper, 2004  The Interfaith Network UK   তথ্যসূত্র   বিষয়শ্রেণী:হিন্দুধর্মবিদ বিষয়শ্রেণী:আইরিশ হিন্দু বিষয়শ্রেণী:ক্যাথলিক ধর্ম থেকে হিন্দুধর্মে ধর্মান্তরিত বিষয়শ্রেণী:প্রাক্তন রোমান ক্যাথলিক বিষয়শ্রেণী:ভক্তিবেদান্ত কলেজ বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:অক্সফোর্ড সেন্টার ফর হিন্দু স্টাডিজের শিক্ষাবিদ বিষয়শ্রেণী:হিন্দু দার্শনিক বিষয়শ্রেণী:কৃষ্ণ ভক্ত বিষয়শ্রেণী:বৈষ্ণব সাধু বিষয়শ্রেণী:হিন্দুধর্মে ধর্মান্তরিত বিষয়শ্রেণী:আন্তর্জাতিক কৃষ্ণভাবনামৃত সংঘ বিষয়শ্রেণী:আন্তর্জাতিক কৃষ্ণভাবনামৃত সংঘের ধর্মীয় ব্যক্তিত্ব
রায়ান হার্পার (জন্ম ১৯৭৭) পোর্ট অফ স্পেন, ত্রিনিদাদ এবং টোবাগোর একজন দাবাড়ু। হার্পার নয়বার ত্রিনিদাদ ও টোবাগো দাবা চ্যাম্পিয়নশিপের জাতীয় চ্যাম্পিয়ন।  তিনি একজন ফিদে মাস্টার।  হার্পার তার দেশের শীর্ষস্থানীয় দাবাড়ু।  তিনি দেশে ও বিদেশে বেশ কয়েকটি দাবা প্রতিযোগিতা জিতেছেন।  তিনি ত্রিনিদাদ ও টোবাগোতে তার শীর্ষস্থান বজায় রেখে ২০১৮ সালের জানুয়ারিতে তার সর্বোচ্চ ২৩০৯ রেটিং অর্জন করেন।   তথ্যসূত্র    আরও পড়া    হার্পার অলিম্পিয়াড, গার্ডিয়ান ত্রিনিদাদ অ্যান্ড টোবাগো, 6 সেপ্টেম্বর 2012-এ জিএমকে চূর্ণ করেছে   বহিঃসংযোগ            MEN'S CHESS OLYMPIADS, Olimpbase  FM Harper defends the title, The Chessdrum  FM Ryan Harper, The Chessdrum  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ত্রিনিদাদীয় দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:পোর্ট অব স্পেনের ক্রীড়াব্যক্তিত্ব বিষয়শ্রেণী:দাবা ফিদে মাস্টার